joelniklaus/EU_Wikipedias huggingface dataset:
Λουίζα της Σαξονίας-Γκότα-Άλτενμπουργκ

H Λουίζα (γερμ. Luise von Sachsen-Gotta-Altenburg von Wettin, 9 Μαρτίου 1756 - 1 Ιανουαρίου 108) από τον Οίκο των Βέττιν ήταν κόρη του πρίγκιπα της Σαξονίας-Γκότα-Άλτενμπουργκ και με τον γάμο της έγινε μεγάλη δούκισσα του Μεκλεμβούργου.

Βιογραφία
Ήταν η δεύτερη κόρη του Ιωάννη Αυγούστου της Σαξονίας-Γκότα-Άλτενμπουργκ και της Λουίζας Ρόις, κόρης του Κόμη Ερρίκου Α΄ του Σλάιτς.

Οικογένεια
Παντρεύτηκε το 1775 τον Φρειδερίκο Φραγκίσκο Α΄ του Μεκλεμβούργου-Σβερίν και είχε τέκνα:
 Θνησιγενής κόρη 1776.
Θνησιγενής γιος 1777.
Φρειδερίκος Λουδοβίκος 1778-1819, διάδοχος του Μεκλεμβούργου-Σβερίν.
 Λουίζα Καρλόττα 1779-1801, παντρεύτηκε τον Αύγουστο της Σαξονίας-Γκότα-Άλτενμπουργκ.
 Γουσταύος Γουλιέλμος 1781-1851.
 Κάρολος 1782-1833.
 Καρλόττα Φρειδερίκη 1784-1840, παντρεύτηκε τον Χριστιανό Η΄ της Δανίας.
 Αδόλφος 1785-1821.

Πηγές
 Darryl Lundy (27 Dec 2008). "Luise Prinzessin von Sachsen-Gotha-Roda". thePeerage.com. Retrieved 2009-08-13.
 geneall.net. "Luise, Herzogin von Sachsen-Gotha". geneall.net. Retrieved 2009-08-13.

Παραπομπές 

Οίκος των Βέττιν
Πριγκίπισσες της Γερμανίας
Πριγκίπισσες της Σαξονίας-Γκότα-Άλτενμπουργκ
Βιλελμίνη Καρολίνα της Δανίας

H Βιλελμίνη Καρολίνα (δανικά: Wilhelmina Caroline von Oldenburg, 10 Ιουλίου 1747 - 14 Ιανουαρίου 1820) από τον Οίκο του Όλντενμπουργκ ήταν πριγκίπισσα της Δανίας και με τον γάμο της έγινε εκλέκτορας της Έσσης.

Βιογραφία
Ήταν η δεύτερη κόρη του Φρειδερίκου Ε΄ της Δανίας και της Λουίζας, κόρης του Γεωργίου Β΄ της Μεγάλης Βρετανίας.

Οικογένεια
Παντρεύτηκε το 1764 τον Γουλιέλμο Α΄ της Έσσης και είχε τέκνα:
 Μαρία Φρειδερίκη 1768-1839, παντρεύτηκε τον Αλέξιο Φρειδερίκο Χριστιανό του Άνχαλτ-Μπέρνμπουργκ.
 Καρολίνα Αμαλία 1771-1848, παντρεύτηκε τον Αύγουστο της Σαξονίας-Γκότα- Άλτενμπουργκ.
 Φρειδερίκος 1772-1784.
 Γουλιέλμος Β΄ 1777-1847, εκλέκτορας της Έσσης-Κάσσελ.

Πηγές
  Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 6.

Παραπομπές 

Οίκος του Όλντενμπουργκ
Πριγκίπισσες της Δανίας
Πριγκίπισσες της Νορβηγίας
Εκλέκτειρες
Μαρία Φρειδερίκη της Έσσης-Κάσσελ (1768-1839)

Να μη συγχέεται με την ανιψιά της Μαρία Φρειδερίκη της Έσσης-Κάσσελ (1804-1888).

H Μαρία-Φρειδερίκη, γερμ. Marie-Friederike von Hessen-Kassel (14 Σεπτεμβρίου 1768 - 17 Απριλίου 1839) από τον Οίκο της Έσσης ήταν κόρη του εκλέκτορα της Έσσης και με τον γάμο της έγινε δούκισσα του Άνχαλτ-Μπέρνμπουργκ.

Βιογραφία
Ήταν η πρώτη κόρη του Γουλιέλμου Α΄ εκλέκτορα της Έσσης και της Βιλελμίνης-Καρολίνας των Όλντενμπουργκ, κόρης του Φρειδερίκου Ε΄ της Δανίας.

Οικογένεια
Παντρεύτηκε το 1794 τον Αλέξιο-Φρειδερίκο-Χριστιανό δούκα του Άνχαλτ-Μπέρνμπουργκ και είχε τέκνα:
 Λουίζα 1799-1882, παντρεύτηκε τον Φρειδερίκο πρίγκιπα της Πρωσίας.
 Αλέξανδρος-Κάρολος 1805-1863, πρίγκιπας του Μπέρνμπουρκ.
 Αικατερίνη-Βιλλεμίνη 1796, Φρειδερίκος-Αμεδαίος 1801, απεβίωσαν νήπια.

Πηγές
 Sabine Köttelwesch: Geliebte, Gemahlinnen und Mätressen. Zehn Frauenschicksale aus dem Umfeld des Kasseler Fürstenhofes (Die Geschichte unserer Heimat 41), Hofgeismar 2004. S. 85-98.
 Detlev Schwennicke: Europäische Stammtafeln ("Stammtafeln zur Geschichte der europäischen Staaten/Neue Folge; 3). Klostermann, Frankfurt/M. 2000, Tafel 255ff.
 Reinhard Suchier: Die Grabmonumente und Särge der in Hanau bestatteten Personen aus den Häusern Hanau und Hessen. In: Programm des Königlichen Gymnasiums zu Hanau. Hanau 1879. S. 1 - 56.

Αναφορές σε πηγές

Οίκος της Έσσης
Πριγκίπισσες της Γερμανίας
Λουίζα του Άνχαλτ-Μπέρνμπουργκ

H Λουίζα, (γερμ. Luise von Anhalt-Bernburg, 30 Οκτωβρίου 1799 - 9 Δεκεμβρίου 1882) από τον Οίκο των Ασκάνια ήταν κόρη του Δούκα του Άνχαλτ-Μπέρνμπουργκ και με τον γάμο της έγινε Πριγκίπισσα της Πρωσίας.

Βιογραφία
Η Βιλελμίνη Λουίζα ήταν η πρώτη κόρη του Αλεξίου Φρειδερίκου Χριστιανού, Δούκα του Άνχαλτ-Μπέρνμπουργκ και της Μαρίας Φρειδερίκης, κόρης του Γουλιέλμου Α΄, Εκλέκτορα της Έσσης.

Οικογένεια
Παντρεύτηκε το 1817 τον Φρειδερίκο των Χοεντσόλλερν, Πρίγκιπα της Πρωσίας και είχε τέκνα:
 Αλέξανδρος (1820 - 1896) της Πρωσίας, έγινε στρατηγός του πεζικού.
 Γεώργιος (1826 - 1902) της Πρωσίας, έγινε στρατηγός, ποιητής και θεατρικός συγγραφέας.

Πηγές
 Williams, Kate (2008). Becoming Queen Victoria. New York: Ballantine Books. ISBN 978-0-345-46195-7.
 King, Irene M. (1967). John O. Meusebach: German colonizer in Texas. University of Texas Press.

Παραπομπές 

Οίκος των Ασκάνια
Γερμανοί ευγενείς
Πρώσοι ευγενείς
Οίκος των Χοεντσόλερν
Πριγκίπισσες της Πρωσίας
Τζένη Ιωακειμίδου

Η Τζένη Ιωακειμίδου (γεν. 28 Ιουνίου 1977) είναι Ελληνίδα ηθοποιός και παρουσιάστρια.

Βιογραφικό 
Γεννήθηκε στην Αθήνα στις 28 Ιουνίου του 1977 όπου και μεγάλωσε. Τελειώνοντας το σχολείο αποφάσισε να γίνει ηθοποιός ξεκινώντας τις σπουδές της. Το 1996, σε ηλικία 19 ετών, πέρασε από ένα casting για τις σειρές του Νίκου Φώσκολου στον ANT1. Έτσι κέρδισε ένα ρόλο για το πρωταγωνιστικό καστ της καθημερινής σειράς Η Λάμψη. Εκεί από το 1996 μέχρι το 2000 υποδύθηκε τη Τζίνα Λιώσση Δράκου την εξώγαμη κόρη της εισαγγελέως Βίρνας Δράκου (Κάτιας Δανδουλάκη) για τέσσερις τηλεοπτικές σεζόν. Ο ρόλος της ήταν ένας από τους βασικούς από τον έκτο μέχρι τον ένατο κύκλο της σειράς, ενώ αποχώρησε το καλοκαίρι του 2000 για να συνεχίσει την πορεία της ως ηθοποιός σε τηλεόραση και θέατρο.

Ακολούθησε η θεατρική παράσταση Σιγά μην... εκτεθούμε τη σεζόν 2000-2001 όπου έπαιξε μεταξύ άλλων μαζί με τον Φαίδωνα Γεωργίτση και την Μαρία Αλιφέρη. Τη σεζόν 2001-2002 ακολούθησε ένας από τους πιο γνωστούς της ρόλους αυτός της Ουκρανής Νατάσσα Ρογκοζίνα στη κωμική τηλεοπτική σειρά Βότκα Πορτοκάλι όπου έπαιξε μαζί τον Ρένο Χαραλαμπίδη, τη Μαρία Λεκάκη και τον Κώστα Κόκλα. Την επόμενη σεζόν πρωταγωνίστησε στη σειρά του Γιώργος Κωνσταντίνου Τα Φιλαράκια στον ANT1 αποχωρώντας από αυτή στο 31ο επεισόδιο, στο τέλος του πρώτου κύκλου. Τη σεζόν 2003-2004 είχε διπλή τηλεοπτική παρουσία. Από τη μία πρωταγωνίστησε μαζί με τον Πέτρο Φιλιππίδη στην κωμική σειρά Καλά να πάθεις στον Alpha ενώ την ίδια περίοδο έπαιξε μαζί με τον Νίκο Σεργιανόπουλο στη ρομαντική κομεντί Φάε τη σοκολάτα σου στο Mega Channel. Την ίδια χρονιά πρωταγωνίστησε και στο θέατρο στην παράσταση Συνένοχοι μαζί με τον Στράτο Τζώρτζογλου και τη Ζέτα Δούκα.

Το καλοκαίρι του 2005, μετά την αποχώρηση της Ελένης Μενεγάκη από τον τηλεοπτικό σταθμό ANT1, ήταν μία από τις επικρατέστερες υποψήφιες για τη θέση της παρουσιάστριας στην πρωινή εκπομπή Πρωινός καφές. Τελικά υπέγραψε συμβόλαιο συνεργασίας με τον τηλεοπτικό σταθμό Alter όπου ανέλαβε την παρουσίαση του ψυχαγωγικού talk show Lifestyle για τη σεζόν 2005-2006. Ωστόσο ολοκλήρωσε την συνεργασία με τον σταθμό νωρίτερα, μετά από τρεις περίπου μήνες συνεργασίας. Ακολούθησε η εμφάνιση της στο επεισόδιο "Τα διαμάντια" της κωμικής σειράς Το Κόκκινο Δωμάτιο το 2006. Τη σεζόν 2005-2006 πρωταγωνίστησε μαζί με τον Πασχάλη Τσαρούχα στην κωμική σειρά Η γη της Ευαγγελίας στο Alter. Ακολούθησε η θεατρική της εμφάνιση στην παράσταση Εκπαιδεύοντας τη Ρίτα όπου έπαιξε μαζί με τον Γιώργο Κιμούλη ενώ το 2008 έπαιξε μαζί με τον Γιάννη Στάνκογλου σε ένα επεισόδιο της αισθηματικής σειράς Αληθινοί Έρωτες.

Το 2008 αποφάσισε να αποσυρθεί από το χώρο του θεάματος ενώ σήμερα είναι παντρεμένη και έχει τρία παιδιά.

Φιλμογραφία

Τηλεόραση

Θεατρογραφία

Παραπομπές 

Ελληνίδες ηθοποιοί θεάτρου
Ελληνίδες ηθοποιοί τηλεόρασης
Αλεκτρυών (μυθολογία)

Στην ελληνική μυθολογία ο Αλεκτρυών ήταν νεαρός φίλος του θεού του πολέμου Άρη, αναφερόμενος σε σχέση με τον παρακάτω μύθο:

Επειδή ο Άρης διατηρούσε παράνομο ερωτικό δεσμό με την Αφροδίτη, τη θεά του έρωτα, που ήταν παντρεμένη με τον Ήφαιστο, είπε στον Αλεκτρυώνα να στέκεται τη νύχτα σκοπός στην πόρτα του δωματίου, ώστε να τον προειδοποιεί όταν έβγαινε ο Ήλιος. Αλλά μια νύχτα ο Αλεκτρυών αποκοιμήθηκε και ο Ήλιος μπήκε με τις ακτίνες του στο δωμάτιο. Είδε έτσι τους εραστές να κοιμούνται μαζί και ειδοποίησε τον Ήφαιστο, ο οποίος τους έπιασε με ένα δίχτυ και τους εξέθεσε ενώπιον των θεών του Ολύμπου.

Ο Άρης, γεμάτος αγανάκτηση από την αμέλεια του Αλεκτρυόνα, τον μεταμόρφωσε στο ομώνυμο πουλί, δηλαδή τον κόκκορα. Από τότε οι κόκκορες, όταν πλησιάζει η ανατολή του Ήλιου ποτέ δεν ξεχνούν και βιάζονται να την προαναγγείλουν με όλη τη δύναμη της φωνής τους.

Ας σημειωθεί ότι η λέξη αλεκτρυών, όπως και η λέξη αλκυών (πρβλ. «Αλκυονίδες ημέρες», οι ηλιόλουστες ημέρες τον χειμώνα), ως δασυνόμενες, ίσως είναι παρεφθαρμένα παράγωγα της λέξεως Halaka, μιας από τις αρχαίες περσικές επικλήσεις/ονόματα του ήλιου.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 3

Πρόσωπα της ελληνικής μυθολογίας
Άρης (μυθολογία)
Αλεξανδροκόλακες

Ο Μέγας Αλέξανδρος, όταν επέστρεψε από τις Ινδίες στα Σούσα, έκανε διπλούς γάμους το 324 π.Χ.: Νυμφεύθηκε την κόρη του Δαρείου Στάτειρα Β΄ και την κόρη του βασιλιά Αρταξέρξη Γ΄ της Περσίας Παρυσάτιδα. Ταυτοχρόνως πάντρεψε τις κόρες των Περσών αρχόντων με στρατηγούς και άλλους αξιωματικούς του. Στους γάμους αυτούς, συνολικά ενενήντα τον αριθμό, ο Αλέξανδρος διοργάνωσε γιορτές, στις οποίες έλαβαν μέρος αυλητές, κιθαριστές, ηθοποιοί και άλλοι, που τους έλεγαν χλευαστικά «Διονυσοκόλακες». Από τότε όλοι αυτοί οι αυλητές, ηθοποιοί, κλπ. ονομάστηκαν «Αλεξανδροκόλακες», σαν να έγινε θεός τους ο Αλέξανδρος με τα δώρα που τους προσέφερε.

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 3

Αλεξανδροκολακες
Ημέρα Πρεσερέν

Η Ημέρα Πρεσέρεν(Σλοβένικα: Prešernov dan), γνωστή ως Ημέρα Πρεσέρεν, Γιορτή του Πολιτισμού της Σλοβενίας είναι Αργία η οποία γιορτάζεται στη Σλοβενία στις 8 Φεβρουαρίου. 

Σηματοδοτεί την επέτειο του θανάτου του Σλοβένου εθνικού ποιητή Φρανς Πρέσερεν στις 8 Φεβρουαρίου 1849 και είναι ο εορτασμός της σλοβένικης κουλτούρας. Καθιερώθηκε το 1945 για να αυξήσει την πολιτιστική ευαισθητοποίηση και την αυτοπεποίθηση των Σλοβενών και το 1991 κηρύχθηκε ως εθνική Αργία.

Στις 7 Φεβρουαρίου, την Παραμονή της εορτής απονέμονται τα βραβεία Πρεσέρεν (Prešernova nagrada) τα οποία θεωρούνται από τα πιο αναγνωρίσιμα βραβεία της Σλοβενίας. Η Ημέρα Πρεσέρεν εξακολουθεί να είναι από τις πιο διάσημες εορτές στη Σλοβενία. Κατά τη διάρκεια της εορτής όλα τα κρατικά και δημοτικά Μουσεία και γκαλερί προσφέρουν δωρεάν είσοδο και πραγματοποιούν διάφορες πολιτιστικές εκδηλώσεις. Η γιορτή γιορτάζεται όχι μόνο στη Σλοβενία, αλλά και από σλοβενικές κοινότητες σε όλο τον κόσμο.

Ιστορία 
Η ημέρα εορτάστηκε για πρώτη φορά την περίοδο του Β' Παγκόσμιου Πολέμου, το 1941, όταν η 7η Φεβρουαρίου εορτάστηκε ως ημέρα της σλαβικής ενότητας. Η πρόταση για τον εορτασμό της 8ης Φεβρουαρίου ως γιορτή του Πολιτισμού της Σλοβενίας έγινε τον Ιανουάριο του 1945, κατά τη διάρκεια του Β 'Παγκοσμίου Πολέμου στο Κρνομέλι από τον Μπόγκομιλ Γκέρλανς. Ανακηρύχθηκε επισήμως ως αργία με διάταγμα που εξέδωσε η Προεδρία του Συμβουλίου Εθνικής Απελευθέρωσης της Σλοβενίας στις 28 Ιανουαρίου 1945 και δημοσιεύθηκε στην εφημερίδα Slovenski poročevalec την 1η Φεβρουαρίου 1945. Παρέμεινε αργία κατά τη διάρκεια της εποχής της Σοσιαλιστικής Δημοκρατίας της Σλοβενίας στο πλαίσιο της Γιουγκοσλαβίας.

Πολλοί ήταν εναντίον της κήρυξης της αργία, με το σκεπτικό ότι αυτό θα προκαλούσε βανδαλισμούς σε μία εορτή η οποία ήταν αφιερωμένη σε πολιτιστικές εκδηλώσεις. Ως εκ τούτου, η 3η Δεκεμβρίου, η επέτειος της γέννησης του ποιητή, έχει γίνει ευρέως γνωστή ως εναλλακτική γιορτή. Σήμερα και οι δύο μέρες γιορτάζονται εξίσου αν και μόνο η ημέρα Πρεσέρεν είναι επίσημα αναγνωρισμένη ως εθνική εορτή.

Δείτε επίσης 

 Μαρτίν Κρπαν από τη Βρχα (λαϊκός ήρωας της Σλοβενίας)
 Zdravljica (δημοφιλές ποίημα του Φρανς Πρεσέρεν)

Παραπομπές 

  "Slovenski kulturni praznik"
 "Prešernov dan"
 "Preseren Prizes to Be Presented Tonight"
 "Prešeren in narodnoosvobodilna vojna"
 . Prešeren in likovna umetnost
 "Arhivalija meseca (februar 2011)"
"Holidays and Days off in the Republic of Slovenia Act: Official Consolidated Text"

Αργίες
Ραούλ Γιαρμολίνσκη

Ο Ραούλ Μαρκ Γιαρμολίνσκη (Θεσσαλονίκη 1905 - Θεσσαλονίκη 1979) ήταν έλληνας αθλητής της αντισφαίρισης με Πολωνογαλλική καταγωγή.

Ήταν γιος του Πολωνικής καταγωγής Μιέτσεσλας Κόρτσακ Γιαρμολίνσκη και της Σμυρνιάς, Γαλλικής καταγωγής, Ελένης Ρουμπέν, είχε αδέλφια τον Λαδίσλαο, τον Ρολάνδο Αιμέ και την Βάντα Γιάντβιγκα. Σπούδασε στην Γαλλία και εργάστηκε στην Θεσσαλονίκη για λογαριασμό της Shell, κατά την διάρκεια του Β΄Παγκοσμίου πολέμου έζησε στην Αθήνα όπου και παντρεύτηκε.

Ήταν αθλητής του Ομίλου Αντισφαίρισης Θεσσαλονίκης και έπειτα πρόεδρος του πριν την έναρξη του Β΄παγκοσμίου πολέμου αλλά και την δεκαετία του 80. Σαν αθλητής και στο Εαρινό πρωτάθλημα αντισφαίρισης ήταν πρώτος στο διπλό αντρών το 1936 με συμπαίκτη τον Λάζαρο Στάλιο. Στο Πρωτάθλημα αντισφαίρισης Θεσσαλονίκης ήταν δεύτερος στο απλό το 1932, πρώτος στο διπλό αντρών το 1929, 1930, 1931, 1934 και δεύτερος το 1933 και 1936. Είχε διετελέση και διαιτητής σε αγώνες αντισφαίρισης.

Παραπομπές

Πηγές 
 Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Έλληνες αθλητές της αντισφαίρισης
Αθλητές του ΟΑ Θεσσαλονίκης‎
Έλληνες διαιτητές αντισφαίρισης
Μαλλιαρό μαμούθ

Το μαλλιαρό μαμούθ (Mammuthus primigenius) είναι ένα  από τα 10 εξαφανισμένα πλέον είδη  μαμούθ που έζησε κατά τη διάρκεια του Πλειστόκαινου μέχρι την εξαφάνισή του στην πρώιμη εποχή του Ολοκαινίου. Το μαλλιαρό  μαμούθ αποκόπηκε  από τους προγόνους του περίπου 800.000 χρόνια πριν στην Ανατολική Ασία. Ο πλησιέστερος συγγενής του είναι ο ασιατικός ελέφαντας. Η εμφάνιση και η συμπεριφορά αυτού του είδους συγκαταλέγονται μεταξύ των καλύτερων μελετών κάθε προϊστορικού ζώου λόγω της ανακάλυψης κατεψυγμένων σωμάτων  στη Σιβηρία και την Αλάσκα, καθώς και σκελετών, δοντιών, περιεχομένων στομάχου, κοπριάς και απεικόνισης από τη ζωή σε προϊστορικές σπηλιές. Τα κατάλοιπα μαμούθ ήταν γνωστά εδώ και πολύ καιρό στην Ασία πριν γίνουν γνωστά στους Ευρωπαίους τον 17ο αιώνα. Η προέλευση αυτών των ζώων  ήταν μακρά θέμα συζήτησης και συχνά εξηγείται ως υπολείμματα θρυλικών πλασμάτων. Το μαμούθ αναγνωρίστηκε ως εξαφανισμένο είδος ελέφαντα από τον Ζωρζ Κυβιέ το 1796.

Περιγραφή
Το μαλλιαρό μαμούθ είχε το ίδιο μέγεθος με τον σημερινό αφρικανικό ελέφαντα. Τα αρσενικά έφταναν σε ύψος από 2.7-3.4 μ και σε μάζα έφταναν τους 6 τόνους. Τα θηλυκά έφταναν σε ύψος από 2.6-2.9 μ και σε μάζα τους 4 τόνους. Ένα νεογέννητο μαμούθ έφτανε τα 90 kg. Το μαλλιαρό μαμούθ είχε προσαρμοστεί άριστα στο παγωμένο περιβάλλον της τελευταίας εποχής των παγετώνων, όποτε και έζησε. Το χρώμα της παχιάς γούνας που κάλυπτε το σώμα του ήταν σκούρο μαύρο ή ανοιχτό, ενώ διέθεσε μικρά μάτια, ουρά  και αυτιά. Η συμπεριφορά του ήταν ίδια σχεδόν με τους σημερινούς ελέφαντες. Ήταν κοινωνικά ζώα και χρησιμοποιούσαν πολύ την προβοσκίδα τους, για να πιάσουν κάποιο αντικείμενο, για να πίνουν νερό ή για άλλους λόγους. Η δίαιτα του μαμούθ ήταν κυρίως χορτάρι και βλάστηση, ενώ η διάρκεια ζωής του ήταν ως τα 60 έτη.

Εξαφάνιση

Το μαλλιαρό μαμούθ έζησε μαζί με τους προϊστορικούς ανθρώπους, οι οποίοι το κυνηγούσαν για τροφή, ενώ χρησιμοποιούσαν τα Κόκκαλα του και την προβοσκίδα του για τέχνη. Το είδος εξαφανίστηκε από την βασική περιοχή όπου διέμενε, κατά τα τέλη του Πλειστοκαίνου (10.000 έτη πριν). Μερικοί πληθυσμοί επιβίωσαν στο νησί του Αγίου Παύλου 5.600 έτη πριν και στο νησί Wrangel πριν 4.000 χρόνια. Αλλά ακόμα και μετά την εξαφάνισή του, οι άνθρωποι εξακολούθησαν να χρησιμοποιούν το ελεφαντόδοντο του σαν πρώτη ύλη, κάτι που συνεχίζεται μέχρι σήμερα. Με ένα πρότζεκτ γενετικής το 2015, είχε προταθεί ότι θα μπορούσαν να επαναφέρουν στην ζωή με κλωνοποιήση του είδος, χρησιμοποιώντας διασπώμενα γενετικό υλικό, αλλά κάτι τέτοιο ακόμα δεν είναι εφικτό.

Εξαφανισμένα ζώα
Ματθίλδη της Γαλλίας

Η Ματθίλδη της Γαλλίας (943 - 26 Νοεμβρίου 981/982) από τη Δυναστεία των Καρολιδών ήταν βασίλισσα της Βουργουνδίας (964 - 982) με τον γάμο της με τον Κορράδο Α΄ της Βουργουνδίας. Η Ματθίλδη ήταν κόρη του Λουδοβίκου Δ΄ της Γαλλίας βασιλιά στη Δυτική Φραγκία και της συζύγου του Γκερμπέργκας, αδελφής του Όθων Α΄ της Αγίας Ρωμαϊκής Αυτοκρατορίας. Την εποχή που γεννήθηκε η αυτοκρατορική εξουσία των Καρολιδών είχε εξασθενήσει σημαντικά, ο Λουδοβίκος Δ΄ προσπάθησε να ενισχύσει την εξουσία της με τον γάμο της με μια πανίσχυρη πριγκίπισσα από τη Γερμανία. Οι βασικότεροι αντίπαλοι του ήταν το Δουκάτο της Νορμανδίας και ο Ροβερτίδης πρίγκιπας Ούγος ο Μέγας.

O αδελφός της Ματθίλδης Λοθάριος της Γαλλίας ανέβηκε στον θρόνο των Δυτικών Φράγκων σε ηλικία 13 ετών (954), η μητέρα τους ήταν κηδεμόνας και αντιβασιλιάς. Η Ματθίλδη παντρεύτηκε τον Κορράδο μέλος του Οίκου των Γουέλφων που κυβερνούσε από το 937 το Βασίλειο της Αρλ στη Βουργουνδία. Ο Λοθάριος αναζήτησε την υποστήριξη του θείου του Όθων Α΄ που είχε παντρευτεί την αδελφή του Λοθάριου Αδελαΐδα της Ιταλίας. Ο γάμος έφερε στον βασιλιά προίκα από τη Ματθίλδη την πόλη Βιέν την οποία της κάνει δώρο ο αδελφός της Λοθάριος.

Οικογένεια

Με τον σύζυγο της Κορράδο Α΄ της Βουργουνδίας απέκτησε :

 Γκέρμπεργκα 965/966-1018/19, παντρεύτηκε πρώτα τον Χέρμαν Α΄ κόμη του Βερλ και μετά τον Χέρμαν Β΄ των Κορραδιδών δούκα της Σουαβίας.
 Μπέρτα της Βουργουνδίας 964-1016, παντρεύτηκε πρώτα τον Όντο Α΄ κόμη του Μπλουά και μετά τον Ροβέρτο Β΄ της Γαλλίας.
 Ματθίλδη γενν. 969, παντρεύτηκε μάλλον του Ροβέρτο κόμη της Γενεύης.
 Ροδόλφος Γ΄ π. 970-1032, βασιλιάς της Άνω & Κάτω Βουργουνδίας (Αρλ).

Η Ματθίλδη επέζησε του συζύγου της· απεβίωσε τη διετία 981-982 και τάφηκε στον Καθεδρικό ναό της Βιέν.

Παραπομπές

Πηγές

Burgundy and Provence, 879-1032, Constance Brittain Bourchard, The New Cambridge Medieval History: Τόμος 3

Δυναστεία των Καρολιδών
Αιμιλία της Σαξονίας

H Αιμιλία, γερμ. Emilie von Sachsen von Wettin (27 Ιουλίου 1516 - 9 Απριλίου 1591) από τον Οίκο των Βέττιν ήταν κόρη του δούκα της Σαξονίας και με τον γάμο της έγινε μαργραβίνα του Βρανδεμβούργου Άνσμπαχ.

Βιογραφία
Ήταν η δεύτερη κόρη του Ερρίκου Δ΄ δούκα της Σαξονίας και της Αικατερίνης του Μεκλεμβούργου, κόρης του Μάγκνους Β΄ δούκα του Μεκλεμβούργου.

Οικογένεια
Παντρεύτηκε το 1533 τον Γεώργιο των Χοεντσόλερν μάργραβο του Βρανδεμβούργου-Άνσμπαχ και είχε τέκνα:
 Σοφία 1535-1587, παντρεύτηκε τον Ερρίκο ΙΑ΄ των Πιάστ δούκα της Λεγκνίτσα.
 Βαρβάρα 1536-1587.
 Δωροθέα-Αικατερίνη 1538-1604, παντρεύτηκε τον Ερρίκο Ε΄ κύριο του Πλάουεν και μπουργκράβο του Μάισσεν.
 Γεώργιος-Φρειδερίκος 1539-1603, μαργράβος του Βρανδεμβούργου-Άνσμπαχ.

Πηγές
 Siegfried Hänle (1878), "George Frederick (Margrave of Brandenburg-Ansbach and Brandenburg-Bayreuth)", Allgemeine Deutsche Biographie (ADB) (in German), 8, Leipzig: Duncker & Humblot, pp. 614–619 (mentioned in the article about her son)

Παραπομπές 

Οίκος των Βέττιν
Μαργραβίνες της Γερμανίας
Γκζέγκος Κριχόβιακ

Ο Γκζέγκος Κριχόβιακ (πολωνικά: Grzegorz Krychowiak, γεν. 29 Ιανουαρίου 1990) είναι Πολωνός ποδοσφαιριστής, ο οποίος αγωνίζεται ως αμυντικός μέσος, και περιστασιακά ως κεντρικός αμυντικός, για την ΑΕΚ.

Σταδιοδρομία σε συλλόγους 
Ξεκίνησε την επαγγελματική του σταδιοδρομία στη Γαλλία με την ΦΚ Ζιροντέν ντε Μπορντώ και αργότερα με τη Ρενς, πριν αποκτηθεί από τη Σεβίλλη για 4,5 εκατομμύρια ευρώ το 2014. Στη Σεβίλλη παρέμεινε για δύο σεζόν, κατακτώντας τη μία από αυτές το ΟΥΕΦΑ Γιουρόπα Λιγκ 2014–15, όπου σκόραρε στον τελικό, ενώ ήταν μέλος της Κορυφαίας Ομάδας της Πριμέρα Ντιβισιόν. Το 2016 αποκτήθηκε από την Παρί Σεν Ζερμέν, όμως τις επόμενες σεζόν δόθηκε με δανεισμό στη Γουέστ Μπρόμγουιτς και τη Λοκομοτίβ Μόσχας, η οποία τον απέκτησε έναντι 10 εκατομμυρίων ευρώ. Το 2021 αποκτήθηκε από την ΦΚ Κρασνοντάρ για 2,5 εκατομμύρια ευρώ.

Στις 15 Μαρτίου 2022, ο Κριχόβιακ υπέγραψε με την ΑΕΚ μέχρι το τέλος της σεζόν 2021–22.

Εθνική ομάδα 
Ο Κριχόβιακ έχει 86 συμμετοχές (μέχρι τον Μάρτιο του 2022) με την εθνική ομάδα της Πολωνίας πραγματοποιώντας το ντεμπούτο του το 2008. Ήταν μέλος του αντιπροσωπευτικού συγκροτήματος της Πολωνίας στο Ευρωπαϊκό Πρωτάθλημα του 2016, στο Παγκόσμιο Κύπελλο του 2018, στο οποίο σκόραρε μία φορά, και στο Ευρωπαϊκό Πρωτάθλημα του 2020.

Παραπομπές

Εξωτερικοί σύνδεσμοι 

Προφίλ στο Transfermarkt.com

Πολωνοί ποδοσφαιριστές
Μέσοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Πολωνίας Κ20
Ποδοσφαιριστές Εθνικής Πολωνίας Κ21
Ποδοσφαιριστές Εθνικής Πολωνίας
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές Ζιροντέν Μπορντό
Ποδοσφαιριστές Λιγκ 1
Ξένοι ποδοσφαιριστές στη Γαλλία
Πολωνοί ποδοσφαιριστές στο εξωτερικό
Ποδοσφαιριστές Σταντ ντε Ρενς
Ποδοσφαιριστές Σαμπιονά Νασιονάλ
Ποδοσφαιριστές ΦΚ Ναντ
Ποδοσφαιριστές Λιγκ 2
Ποδοσφαιριστές Σεβίλλη ΦΚ
Ποδοσφαιριστές Πριμέρα Ντιβιζιόν
Ξένοι ποδοσφαιριστές στην Ισπανία
Παίκτες νικητές ΟΥΕΦΑ Γιουρόπα Λιγκ
Ποδοσφαιριστές Παρί Σεν Ζερμέν
Ποδοσφαιριστές Γουέστ Μπρόμιτς Άλμπιον
Ποδοσφαιριστές Πρέμιερ Λιγκ
Ξένοι ποδοσφαιριστές στην Αγγλία
Ποδοσφαιριστές Λοκομοτίβ Μόσχας
Ποδοσφαιριστές Πρέμιερ Λιγκ Ρωσίας
Ξένοι ποδοσφαιριστές στη Ρωσία
Ποδοσφαιριστές ΦΚ Κρασνοντάρ
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Τρεις Εκκλησίες (Μπολτσάνο)

Ανάμεσα στα χωριά Μπαρμπιάνο και Βιλλάντρο, σε υψόμετρο 1.120μ. στην αυτόνομη επαρχία του Μπολτσάνο, στη βόρεια Ιταλία βρίσκονται οι Τρεις Εκκλησίες (στα ιταλικά: Tre Chiese, στα γερμανικά: Dreikirchen). 

Πρόκειται για τρεις μικρές εκκλησίες που είναι αφιερωμένες στη Santa Geltrude, τον Άγιο Νικόλαο και την Αγία Μαγδαλήνη και είναι χτισμένες η μια δίπλα στην άλλη δημιουργώντας ένα τρίγωνο. Στο σημείο που είναι χτισμένες οι εκκλησίες στην αρχαιότητα ήταν τόπος λατρείας παγανιστών.

Η Εκκλησία της Santa Geltrude, στην οποία γίνεται αναφορά ήδη από το 1237, έχει αρχιτεκτονικά στοιχεία τόσο του ρωμανικού όσο και του πρώιμου γοτθικού ρυθμού. Πάνω στο βωμό βρίσκεται ένα ξύλινο άγαλμα της αγίας, που χρονολογείται το πρώτο μισό του 14ου αιώνα. Στο ιερό πίσω από το βωμό είναι ζωγραφισμένη η Σταύρωση του Χριστού, που χρονολογείται το 15ο αιώνα. Αριστερά του βωμού είναι τοποθετημένο ένα pala στο κέντρο του οποίου είναι η Παναγία που κρατά το Χριστό, δεξιά και αριστερά της η Santa Geltrude και η Αγία Μαγδαληνή και δίπλα στις δύο αγίες ο Απόστολος Πέτρος και ο Απόστολος Παύλος.  Χαρακτηριστική είναι επίσης η νωπογραφία στον εξωτερικό τοίχο της εκκλησίας δίπλα στην είσοδο. Η Εκκλησία του Αγίου Νικολάου μοιάζει αρχιτεκτονικά στην Εκκλησία της Santa Geltrude και στο βωμό της υπάρχει ένα l'altare a portelli που αποδίδεται στο γλύπτη Χανς Κλόκερ (Hans Klocker). Η Εκκλησία της Αγίας Μαγδαληνής είναι λίγο μεγαλύτερη από τις άλλες δύο και πιθανόν χτίστηκε μετά την καταστροφή της προηγούμενης εκκλησίας από μια κατολίσθηση. Πρώτη φορά αναφέρεται το 1422.

Φωτογραφίες

Παραπομπές 

Χριστιανικοί ναοί στην Ιταλία
Νότιο Τιρόλο
Άννα Σοφία της Δανίας

H Άννα Σοφία (δανικά: Anna Sofia af Danmark af Oldenburg, 1 Σεπτεμβρίου 1647 - 1 Ιουλίου 1717) από τον Οίκο του Όλντενμπουργκ ήταν πριγκίπισσα της Δανίας και με τον γάμο της έγινε εκλέκτορας της Σαξονίας.

Βιογραφία
Ήταν η πρώτη κόρη του Φρειδερίκου Γ΄ της Δανίας και της Σοφίας Αμαλίας των Γουέλφων, κόρης του Γεωργίου του Μπράουνσβαϊγκ-Λύνεμπουργκ-Κάλενμπεργκ.

Οικογένεια
Παντρεύτηκε το 1663 τον Ιωάννη Γεώργιο Γ΄ της Σαξονίας και είχε τέκνα:
 Ιωάννης Γεώργιος Δ΄ 1668-1694, εκλέκτορας της Σαξονίας.
 Φρειδερίκος Αύγουστος Α΄ 1670-1733, εκλέκτορας της Σαξονίας και, ως Αύγουστος Β΄, βασιλιάς της Πολωνίας.

Πηγές
 Hans-Joachim Böttcher: Christiane Eberhardine Prinzessin von Brandenburg-Bayreuth, Kurfürstin von Sachsen und Königin von Polen, Gemahlin August des Starken. Dresdner Buchverlag 2011. ISBN 978-3-941757-25-7.
 Hans-Joachim Böttcher: Johann Georg IV. von Sachsen & Magdalena Sibylla von Neitschütz - Eine tödliche Liaison. Dresdner Buchverlag 2014. ISBN 978-3-941757-43-1.

Παραπομπές 

Οίκος του Όλντενμπουργκ
Πριγκίπισσες της Δανίας
Πριγκίπισσες της Νορβηγίας
Πριγκίπισσες της Σαξονίας
Εκλέκτειρες της Σαξονίας
Επαρχία Ναάμα

Η Επαρχία Ναάμα () είναι επαρχία (βιλάγια) της Αλγερίας. Πρωτεύουσα της είναι η ομώνυμη πόλη. Στην περιοχή υπάρχει μια μεγάλη σαμπχά (παράκτια ερημική περιοχή). Σύμφωνα με την απογραφή του 2008 έχει 192.891 κατοίκους.

Διοικητική διαίρεση 
Η επαρχία χωρίζεται σε 7 διαμερίσματα (νταΐρες ), τα οποία χωρίζονται περαιτέρω σε 12 κοινότητες ή δήμους.

Διαμερίσματα 

Ναάμα
Αΐν Σεφρά
Ασλά
Μεκμέν Μπεν Αμάρ
Μεσριά
Μογκράρ
Σφισιφά

Κοινότητες 

 Ναάμα
 Μεσριά
 Αΐν Σεφρά
 Τιουτ
 Σφισιφά
 Μογκράρ
 Ασλά
 Τζενιάν Μπουρζέγκ Bourzeg
 Αΐν Μπεν Χελίλ
 Μεκμέν Μπεν Αμάρ
 Κασντίρ
 Ελ Μπιοντ

Παραπομπές 

Νααμα
Η Γη της Επαγγελίας (ταινία, 1975)

Η Γη της Επαγγελίας (πολωνικά: Ziemia obiecana) είναι μια πολωνική δραματική ταινία του 1975 σε σκηνοθεσία του Άντζεϊ Βάιντα και βασίζεται σε ένα μυθιστόρημα του Βουαντίσουαφ Ρέιμοντ. Η ταινία μιλάει για την ιστορία ενός Πολωνού, ενός Γερμανού και ενός Εβραίου που αγωνίζονται να χτίσουν ένα εργοστάσιο στον ακατέργαστο κόσμο του καπιταλισμού του 19ου αιώνα. 

Στην ταινία παρουσιάζεται μια συγκλονιστική εικόνα του Λοτζ, με τα βρώμικα και επικίνδυνα εργοστάσια και τις πολυτελείς κατοικίες που στερούνται γούστο και πολιτισμό.  Η ταινία ακολουθεί τα βήματα του Καρόλου Ντίκενς, του Εμίλ Ζολά και του Μαξίμ Γκόρκι, καθώς και των Γερμανών εξπρεσιονιστών όπως Κνοπφ, Μάιντερ και Γκροζ, οι οποίοι έδωσαν μαρτυρία κοινωνικής διαμαρτυρίας.  

Στην δημοσκόπηση του 2015 που διεξήγαγε το Πολωνικό Μουσείο Κινηματογράφου στο Λοτζ, η ταινία Η Γη της Επαγγελίας κατατάχθηκε πρώτα στον κατάλογο των μεγαλύτερων πολωνικών ταινιών όλων των εποχών.

Πλοκή 
Ο Κάρολ Μποροβιέτσκι (Ντανιέλ Ολμπρίτσκι), είναι ο διαχειριστής μηχανικός στο εργοστάσιο κλωστοϋφαντουργίας Μπούχολτς. Σχεδιάζει να δημιουργήσει το δικό του εργοστάσιο με τη βοήθεια των φίλων του Μαξ Μπάουμ (Αντρέι Σεβέριν), Γερμανός και κληρονόμος σε ένα παλιό εργοστάσιο χειροτεχνίας, και τον Μόριτς Βελτ (Βόιτσεχ Ψόνιακ), έναν ανεξάρτητο Εβραίο επιχειρηματία.

Δείτε επίσης 

 Κατάλογος των καλύτερων ταινιών

Παραπομπές 

Πολωνόφωνες ταινίες
Πολωνικές δραματικές ταινίες
Πολωνικές ταινίες
Ταινίες του 1975
Σελίδες με μη επιθεωρημένες μεταφράσεις
Ταινίες σε σκηνοθεσία Άντζεϊ Βάιντα
Χριστιανή Εμπερχαρντίνα του Βρανδεμβούργου-Μπαϊρόιτ

H Χριστιανή Εβεραρδίνη (γερμ. Christiane Eberhardine von Brandenburg-Bayreuth von Hohenzollern, 19 Δεκεμβρίου 1671 - 4 Σεπτεμβρίου 1727) από τον Οίκο των Χοεντσόλλερν ήταν κόρη του Μαργράβου του Βρανδεμβούργου-Μπαϊρόιτ και με τον γάμο της έγινε Εκλέκτειρα της Σαξονίας & Βασίλισσα της Πολωνίας.

Βιογραφία
Ήταν η πρώτη κόρη του Χριστιανού-Ερνέστου του Βρανδεμβούργου-Μπαϊρόιτ και της Σοφίας-Λουίζας, κόρης του Έμπερχαρντ Γ΄ δούκα της Βυρτεμβέργης.

Οικογένεια
Παντρεύτηκε το 1693 τον Φρειδερίκο-Αύγουστο Α΄ των Βέττιν εκλέκτορα της Σαξονίας (και, ως Αύγουστος Β΄, Βασιλιά της Πολωνίας) και είχε τέκνα:
 Φρειδερίκος-Αύγουστος Β΄ 1696-1763, Εκλέκτορας της Σαξονίας (και ως Αύγουστος Γ΄, Βασιλιάς της Πολωνίας).

Πηγές
 Watanabe-O'Kelly, Helen. "Enlightenment, Emancipation, and the Queen Consort." Enlightenment and Emancipation. Ed. Susan Manning and Peter France. Lewisburg, Pa.: Bucknell UP, 2006. 119–25. Print.

Παραπομπές 

Οίκος των Χοεντσόλερν
Πριγκίπισσες της Σαξονίας
Εκλέκτειρες της Σαξονίας
Μαρία Χριστίνα της Σαξονίας (1735-1782)

H Μαρία Χριστίνα (γερμ. Maria Christina von Sachsen von Wettin, 12 Φεβρουαρίου 1735 - 19 Νοεμβρίου 1782) από τον Οίκο των Βέττιν ήταν κόρη του Εκλέκτορα της Σαξονίας & Βασιλιά της Πολωνίας. Έγινε ηγουμένη του Ρεμιρμόντ.

Βιογραφία
Η Μαρία Χριστίνα Άννα Θηρεσία Σαλώμη Ευλαλία Φραγκίσκη Ξαβερία ήταν η τέταρτη κόρη του Αυγούστου Γ΄ της Πολωνίας (και, ως Φρειδερίκος Αύγουστος Β΄, εκλέκτορα της Σαξονίας) και της Μαρίας Ιωσηφίνας, κόρης του Ιωσήφ Α΄ των Αψβούργων.

Γεννήθηκε στο Ανάκτορο Βιλανόφ της Πολωνίας. Οι γονείς της έδειχναν μεγάλη μέριμνα για την οικογένεια και την εκπαίδευση των τέκνων τους. Σπούδασε λατινικά, γαλλικά, πολωνικά, φιλοσοφία, γεωγραφία, θρησκεία, ζωγραφική, μουσική και χορό. Η αδελφή της Μαρία Ιωσηφίνα παντρεύτηκε τον Λουδοβίκο Φερδινάνδο της Γαλλίας και γιο του Λουδοβίκου ΙΕ΄.

Το 1764 εστάλη στη Γαλλία ως βοηθός ηγουμένη του Αββαείου του Ρεμιρμόντ της βόρειας Γαλλίας. Τη θέση έλαβε με παρέμβαση του ίδιου του Λουδοβίκου ΙΕ΄ της Γαλλίας. Όταν έφθασε, ηγουμένη ήταν η Άννα Καρλόττα της Λωρραίνης, αδελφή του Φραγκίσκου Α΄ της Αγίας Ρωμαϊκής Αυτοκρατορίας.

Πηγές
 Christensen, Martin K.I. "Women in Power 1770-1800". www.guide2womenleaders.com. Retrieved 2010-03-02.

Παραπομπές 

Οίκος των Βέττιν
Μαρία Ελισάβετ της Σαξονίας (1736-1818)

H Μαρία Ελισάβετ (γερμ. Maria Elisabeth von Sachsen von Wettin, 2 Φεβρουαρίου 1736 - 24 Δεκεμβρίου 1818) από τον Οίκο των Βέττιν ήταν κόρη του Εκλέκτορα της Σαξονίας & Βασιλιά της Πολωνίας.

Βιογραφία

Η Μαρία Ελισάβετ Απολλωνία Καζιμίρα Φραγκίσκη Ιαβερία ήταν η πέμπτη κόρη του Αυγούστου Γ΄ της Πολωνίας (Φρειδερίκου Αυγούστου Β΄ της Σαξονίας) και της Μαρίας Ιωσηφίνας, κόρης του Ιωσήφ Α΄ της Αγίας Ρωμαϊκής Αυτοκρατορίας.

Γεννήθηκε στο Ανάκτορο Βιλανόφ στην Βαρσοβία. Οι γονείς της έδειχναν μεγάλη μέριμνα για την οικογένειά τους και τη μόρφωση των παιδιών τους. Η Μαρία Ελισάβετ σπούδασε λατινικά, γαλλικά, πολωνικά, φιλοσοφία, γεωγραφία, θεολογία, ζωγραφική, μουσική και χορό.

Απεβίωσε στη Δρέσδη σε ηλικία 82 ετών.

Πηγές
 Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 100.

Παραπομπές 

Οίκος των Βέττιν
Γουόλ Στριτ

Η Γουόλ Στριτ είναι οδός η οποία κινείται με κατεύθυνση από βορειοδυτικά προς νοτιοανατολικά, ξεκινώντας από το Μπρόντγουεϊ και καταλήγοντας στην Σάουθ Στριτ. Βρίσκεται στο Ιστ Ρίβερ της Οικονομικής Επαρχίας του Κάτω Μανχάταν στην Νέα Υόρκη. Με την πάροδο του χρόνου, ο όρος "Γουόλ Στρητ" έχει γίνει μετωνυμία για τις χρηματοπιστωτικές αγορές των ΗΠΑ, την αμερικανική βιομηχανία οικονομικών υπηρεσιών (ακόμα και αν οι οικονομικές εταιρείες δεν εδρεύουν εδώ) ή τα οικονομικά συμφέροντα με έδρα τη Νέα Υόρκη.

Χάρη στην Γουόλ Στρητ, η Νέα Υόρκη είναι σήμερα η οικονομικά ισχυρότερη πόλη και το κορυφαίο οικονομικό κέντρο του κόσμου, στεγάζοντας τα δύο μεγαλύτερα χρηματιστήρια του κόσμου όσον αφορά τη συνολική κεφαλαιοποίηση της αγοράς: το Χρηματιστήριο της Νέας Υόρκης και το NASDAQ. Στην περιοχή της Γουόλ Στρητ λειτουργούσαν και λειτουργούν και άλλα σημαντικά χρηματιστήρια, όπως το Εμπορικό Χρηματιστήριο της Νέας Υόρκης, το Συμβούλιο Εμπορίου της Νέας Υόρκης και το πρώην Αμερικανικό Χρηματιστήριο.

Παραπομπές 

Οικονομία των Ηνωμένων Πολιτειών
Νέα Υόρκη
Μαρία Αυγούστα της Σαξονίας

H Μαρία Αυγούστα (γερμ. Maria Augusta von Sachsen von Wettin, 21 Ιουνίου 1782 - 14 Μαρτίου 1863) από τον Οίκο των Βέττιν ήταν κόρη του Εκλέκτορα, μετά Βασιλιά, της Σαξονίας.

Βιογραφία
Η Μαρία Αυγούστα Νεπομυκήνη Αντωνία Φραγκίσκη Ξαβερία Αλοϋσία ήταν το μόνο (επιζών) τέκνο του Φρειδερίκου Αυγούστου, Εκλέκτορα, μετά Βασιλιά, της Σαξονίας & Δούκα της Βαρσοβίας, και της Αμαλίας, κόρης του Φρειδερίκου Μιχαήλ του Παλατινάτου-Τσβάιμπρυκεν.

Γεννήθηκε στη Δρέσδη. Ο προπάππος της ήταν βασιλιάς της Πολωνίας και το Σύνταγμα του 1791 την όριζε ως δυνητική διάδοχο του θρόνου, αν δεν υπήρχε άρρεν μέλος από τον Οίκο των Βέττιν. Σχεδιαζόταν ο γάμος της με τον Στανίσλαφ Πονιατόφκι, ανιψιό του Στανίσουαφ Αυγούστου της Πολωνίας-Λιθουανίας (διάδοχο του προπάππου της). Όμως ο δισταγμός του πατέρα της και ο Διαμελισμός της Πολωνίας το 1795 απέτρεψαν τον γάμο. Δημιουργήθηκε το Δουκάτο της Βαρσοβίας και δόθηκε στον πατέρα της. Τη θεωρούσαν εκεί διάδοχό του, αν και ίσχυε το Σαλικό Δίκαιο.

Σχέδια επιγαμίας με Οίκο που θα ισχυροποιούσε το δικαίωμα διαδοχής στην Πολωνία απέτυχαν, καθώς κανείς δεν ήθελε να ενδυναμώσει τη Σαξονία ή να αποκαταστήσει το βασίλειο της Πολωνίας. Ένας δυνητικός υποψήφιος ήταν ο Ιωσήφ Πονιατόφσκι, άλλος ανιψιός του Στανίσουαφ Αυγούστου και εξάδελφος του προηγουμένου υποψηφίου συζύγου της.

Πηγές
 Zamoyski, Adam. The last king of Poland.

Παραπομπές 

Οίκος των Βέττιν
Κλήμης της Σαξονίας

Ο Κλήμης, γερμ. Clemens von Sachsen von Wettin (1 Μαΐου 1798 - 4 Ιανουαρίου 1822) από τον Οίκο των Βέττιν ήταν πρίγκιπας της Σαξονίας.

Βιογραφία
Ήταν ο δευτερότοκος γιος του Μαξιμιλιανού της Σαξονίας και της Καρολίνας των Βουρβόνων-Πάρμας, κόρης του Φερδινάνδου δούκα της Πάρμας.

Ο Κλήμης Μαρία Ιωσήφ Νέπομουκ Άλοϋς Βίνσεντς Ξαβιέ Φραντς ντε Πάουλα Φραντς ντε Βαλουά Ιωακείμ Μπέννο Φίλιππος Ιάκωβος γεννήθηκε στη Δρέσδη. Αδέλφια του ήταν ο Φρειδερίκος-Αύγουστος Β΄ και ο Ιωάννης, βασιλείς της Σαξονίας. Κατά τη διάρκεια των Ναπολεοντίων Πολέμων έπρεπε να φύγει από το σπίτι του αρκετές φορές· αυτός και η οικογένειά του, όταν δεν έβρισκαν καταφύγιο, έπρεπε να κοιμηθούν στα άχυρα. 

Το 1815 επισκέφθηκε το Αυστριακό Επιτελείο μαζί με τον μεγαλύτερο αδελφό του. Ο Φερδινάνδος-Κάρολος αρχιδούκας της Αυστρίας-Έστε τους υποδέχθηκε θερμά. Αφού επισκέφθηκαν το Παρίσι και τις πρωτεύουσες της νότιας Γερμανίας, επέστρεψαν στη Δρέσδη και συνέχισαν τις σπουδές τους μαζί με τον αδελφό τους Ιωάννη. 

Κατά τη διάρκεια ταξιδιού στην Ιταλία με τους αδελφούς του, ο Κλήμης έκανε πυρετό και απεβίωσε στην Πίζα, σε ηλικία 24 ετών. Το 1838 απεβίωσε ο πατέρας του και τον διαδέχθηκε ο Φρειδερίκος-Αύγουστος Α΄ και το 1854 ο Ιωάννης.

Πρόγονοι

Πηγές
 Eduard Machatschek, Geschichte des Königreichs Sachsen: Nach glaubewürdigen Quellen: Akten, Leipzig, 1862, p.496

Οίκος των Βέττιν
Αμαλία της Σαξονίας

H Αμαλία (γερμ. Amalia von Sachsen von Wettin, 10 Αυγούστου 1794 - 18 Σεπτεμβρίου 1870) από τον Οίκο των Βέττιν ήταν πριγκίπισσα της Σαξονίας. Ήταν Γερμανίδα συνθέτρια μουσικών έργων υπό το όνομα Α. Σερένα και δραματικών έργων υπό το όνομα Αμαλία Χάιτερ.

Βιογραφία
Ήταν η πρώτη κόρη του Μαξιμιλιανού της Σαξονίας και της Καρολίνας των Βουρβόνων-Πάρμας, κόρης του Φερδινάνδου της Πάρμας. 

Η Αμαλία Μαρία Φρειδερίκη Αυγούστα Καρολίνα Λουδοβίκα Ιωσηφίνα Αλοϋσία Άννα Νεπομουκίνα Φιλιππίνα Βικεντία Φραγκίσκη ντε Πάουλα Φραγκίσκη ντε Σαντάλ γεννήθηκε στο Κάστρο Πίλνιτς της Δρέσδης και έζησε εκεί όλη τη ζωή της. Ήταν μία γυναίκα με καλή παιδεία και με πνευματικές αναζητήσεις, συνέθεσε μουσική δωματίου, όπερα και εκκλησιαστική μουσική, τραγούδια, κωμωδίες· επίσης έπαιζε αρπίχορδο. 

Κατά τη διάρκεια των Ναπολεοντείων Πολέμων ήταν παιδί και έπρεπε να φύγει από το κάστρο αρκετές φορές. Αυτή και η οικογένειά της, όταν δεν έβρισκαν καταφύγιο, έπρεπε να κοιμηθούν στα άχυρα. Συνάντησε αρκετές φορές τον Ναπολέοντα Α΄ και είχε αρνητική εικόνα γι' αυτόν. Όταν ο Αυτοκράτορας των Γάλλων παρατήρησε ότι ήταν θυμωμένη μαζί του επειδή πολεμούσε εναντίον του Οίκου της, της είπε ότι θα έπρεπε να συνηθίσει την κατάσταση· εκείνη του απάντησε ότι υπάρχουν μερικά πράγματα, που δεν μπορεί κάποιος να τα συνηθίσει.

Οικογένεια
Παντρεύτηκε το 1817 τον Φραγκίσκο ντε Μερεντόνκ και είχε τέκνο:
 Ιωάννης ντε Μερεντόνκ.

Πρόγονοι

Πηγές
 Gilman, D. C.; Peck, H. T.; Colby, F. M., eds. (1905). "Amalie, Marie Friederike Auguste" . New International Encyclopedia (1st ed.). New York: Dodd, Mead.
 "The Princess Amalie of Saxony and Napoleon". The New York Times. 13 May 1883. This is an extract from another publication.

Παραπομπές 

Οίκος των Βέττιν
Ματθίλδη της Σαξονίας (1863-1933)

H Ματθίλδη (γερμ. Mathilde von Sachsen von Wettin, 19 Μαρτίου 1863 - 27 Μαρτίου 1933) από τον Οίκο των Βέττιν ήταν πριγκίπισσα της Σαξονίας.

Βιογραφία
Η Ματθίλδη Μαρία Αυγούστα Βικτωρία Λεοπολδίνα Καρολίνα Λουίζα Φραγκίσκη Ιωσηφίνα ήταν η πρώτη κόρη του Γεωργίου της Σαξονίας και της Μαρίας Άννας της Σαξονίας-Κοβούργου & Γκότα, κόρης του Φερδινάνδου Β΄ της Πορτογαλίας.

Μικρή ήταν ήσυχη και ευγενική, δεν έδειχνε όμως όμορφη. Ο πατέρας της θέλησε να την παντρέψει με τον αρχιδούκα Ροδόλφο, διάδοχο της Αυστρίας, αλλά αυτός τελικά παντρεύτηκε τη Στεφανία του Βελγίου. Έπειτα προτάθηκε ο Φραγκίσκος Φερδινάνδος των Αψβούργων-Λωρραίνης, νέος διάδοχος της Αυστρίας, εξάδελφος του προηγουμένου, όμως εκείνος έκανε μοργανατικό γάμο. Τελικά οι δύο Οίκοι συνδέθηκαν με τον γάμο της αδελφής της Μαρίας Ιωσηφίνας με τον Όθωνα, αδελφό του προηγουμένου.

Πρόγονοι

Πηγές
 Darryl Lundy (10 May 2003). "Mathilde Marie Auguste Prinzessin von Sachsen". ThePeerage.com. Retrieved 2008-11-12.
 Paul Theroff. "SAXONY". Paul Theroff's Royal Genealogy Site. Retrieved 2008-11-12.

Παραπομπές 

Οίκος των Βέττιν
Μαρία Αλίκη της Σαξονίας

H Μαρία Αλίκη, (γερμ. Maria Alix von Sachsen von Wettin, 27 Σεπτεμβρίου 1901 - 11 Δεκεμβρίου 1990) από τον Οίκο των Βέττιν ήταν Πριγκίπισσα της Σαξονίας και με τον γάμο της έγινε Πριγκίπισσα του Χοεντσόλλερν-Έμντεν.

Βιογραφία
Η Μαρία Αλίκη Λεοπολδίνη Άννα Ερριέττα Γερμανή Αγνή Δαμιανή Μιχαέλα ήταν η δεύτερη κόρη του Φρειδερίκου Αυγούστου Γ΄ της Σαξονίας και της Λουίζας των Αψβούργων-Λωρραίνης, κόρης του Φερδινάνδου Δ΄ της Τοσκάνης.

Οικογένεια
Παντρεύτηκε το 1921 τον Φραγκίσκο Ιωσήφ του Χοεντσόλλερν-Έμντεν και είχε τέκνα:
 Κάρολος Αντώνιος Φρειδερίκος 1922-1993, Πρίγκιπας του Χοεντσόλλερν-Έμντεν.
 Μάινραντ Λεοπόλδος Μαρία 1925-2009, Πρίγκιπας του Χοεντσόλλερν-Έμντεν.
 Μαρία Μαργαρίτα Άννα 1928-2006, παντρεύτηκε τον Κάρολο Γρηγόριο του Μεκλεμβούργου.
 Εμμανουήλ Ιωσήφ Μαρία 1929-1999, Πρίγκιπας του Χοεντσόλλερν-Έμντεν.

Πηγές

Οίκος των Βέττιν
Χάρις Σεφέροβιτς

Ο Χάρις Σεφέροβιτς (γενν. 22 Φεβρουαρίου 1992) είναι Ελβετός ποδοσφαιριστής, βοσνιακής καταγωγής, ο οποίος αγωνίζεται ως επιθετικός για την Μπενφίκα και την εθνική ομάδα της Ελβετίας.

Ο Σεφέροβιτς πραγματοποιήσε το επαγγελματικό του ντεμπούτο από την Γκράσχοπερς το 2009 και λίγο αργότερα αποκτήθηκε από τη Φιορεντίνα. Όμως το μεγαλύτερο τμήμα της πορείας του με τη Φιορεντίνα το περάσε δανεικός, όπως με τη Νοβάρα, και το 2013 αποκτήθηκε από τη Ρεάλ Σοσιεδάδ για 2 εκατομμύρια ευρώ. Μετά από ένα χρόνο αποκτήθηκε από την Άιντραχτ Φραγκφούρτης, με την οποία πέρασε τρεις σαιζόν πριν μεταγραφεί στην Μπενφίκα με πενταετές συμβόλαιο.

Σε επίπεδο εθνικών ομάδων, ο Σεφέροβιτς πραγματοποίησε το ντεμπούτο του το 2013 και ήταν μέλος της αποστολής της εθνικής Ελβετίας στα Μουντιάλ 2014 και 2018 και στα Euro 2016 και 2020. Συνολικά έχει 79 συμμετοχές με το εθνόσημο και έχει σημειώσει 24 τέρματα.

Παραπομπές

Ελβετοί ποδοσφαιριστές
Ποδοσφαιριστές Εθνικής Ελβετίας
Ποδοσφαιριστές Μπενφίκα
Ποδοσφαιριστές Πριμέιρα Λίγκα
Ποδοσφαιριστές Άιντραχτ Φραγκφούρτης
Ποδοσφαιριστές Μπούντεσλιγκα
Ποδοσφαιριστές Φιορεντίνα
Ποδοσφαιριστές ΟΣ Λέτσε
Ποδοσφαιριστές Νοβάρα Κάλτσιο
Ποδοσφαιριστές Σέριε Α
Ποδοσφαιριστές Ρεάλ Σοσιεδάδ
Ποδοσφαιριστές Πριμέρα Ντιβιζιόν
Ποδοσφαιριστές Γκρασχόπερς Ζυρίχης
Ποδοσφαιριστές ΦΚ Λουκέρνη
Ποδοσφαιριστές Νεσατέλ Ξαμάξ
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Μπέτυ Βαλάση

Η Μπέτυ Βαλάση (1937) είναι Ελληνίδα ηθοποιός του θεάτρου, του κινηματογράφου και της τηλεόρασης.

Προσωπική Ζωή 
Γεννήθηκε στη Θεσσαλονίκη από γονείς πρόσφυγες της Μικράς Ασίας. Ο μεγάλος αδελφός του πατέρα της σφαγιάστηκε από τους Τούρκους το 1922.  Το πραγματικό της όνομα είναι Δέσπω, αλλά η μητέρα της το άλλαξε σε 'Μπέτυ'. Όταν ήταν μικρή, οι γονείς της χώρισαν. Ο πατέρας της έμεινε στην Κατερίνη, όπου είχε ξαναστήσει παραγωγή καπνών όπως είχε η οικογένειά του στη Μικρά Ασία, ενώ η μητέρα της μετακόμισε στην Αθήνα. Για πολλά χρόνια, η μικρή Μπέτυ ταξίδευε με το τρένο μεταξύ Αθήνας και Κατερίνης για να βλέπει τους γονείς της.

 Τελείωσε το (εξατάξιο τότε) 5ο Γυμνάσιο Εξαρχείων.
 Στο θέατρο μαθήτευσε κοντά σε σπουδαίους δασκάλους, όπως τον Χουρμούζιο, την Κατίνα Παξινού, τον Τερζάκη και τον Σωκράτη Καραντινό.

Τη συνέδεε στενή φιλία με τη Μελίνα Μερκούρη, με την οποία έπαιξε μαζί στο θέατρο και στον κινηματογράφο.

Σύμφωνα με δημόσια δήλωσή της το 2019, σε όλη της τη ζωή ψηφίζει ΚΚΕ.

Έκανε δύο γάμους και απέκτησε ένα γιο, το Νικόλα-Χάρι Μινισσάλι, ο οποίος σπούδασε σκηνοθεσία στο εξωτερικό. Ο δεύτερος σύζυγός της ήταν ο γνωστός ηθοποιός Τίτος Βανδής, τον οποίο ερωτεύθηκε το 1982, νυμφεύτηκε το 1984 και παρέμειναν μαζί μέχρι το θάνατό του το 2003 (σε ηλικία 86 ετών).

Έχει ανιψιό τον Χρήστο Γιαννούλη – πολιτικό, υποψήφιο περιφερειάρχη Κεντρικής Μακεδονίας στις εκλογές του 2019, υποστηριζόμενο από τον ΣΥΡΙΖΑ.

Καριέρα

Θέατρο 
Η Μπέτυ Βαλάση είχε πολλές επιτυχίες στο θέατρο, στο πλευρό καταξιωμένων ηθοποιών.

Το 1961 έδωσε την πρώτη της παράσταση στο θέατρο "Καλουτά", δίπλα στον Κάρολο Κουν και τη Μαίρη Αρώνη. Ενσάρκωσε τον ρόλο της Παλλάδας Αθηνάς στη σατιρική τριλογία "Οδύσσεια" του θεατρικού συγγραφέα Μανώλη Σκουλούδη.

Κινηματογράφος 
Από το 1960 έως το 2004 έπαιξε τουλάχιστον σε 14 ελληνικές ταινίες μεγάλου μήκους, καταξιωμένων σκηνοθετών.

Τηλεόραση 
Έγινε ευρέως γνωστή και δημοφιλής στο κοινό μέσα από την πρωταγωνιστική της συμμετοχή στην επιτυχημένη – και τελευταία ασπρόμαυρη – τηλεοπτική σειρά Λωξάντρα, η οποία προβλήθηκε από την ΕΡΤ την περίοδο 1980-1981. Ερμήνευσε τον ομώνυμο ρόλο, ο οποίος σύμφωνα με τους κριτικούς ήταν ο καλύτερος της καριέρας της.

Φιλμογραφία

Παραπομπές 

Ελληνίδες ηθοποιοί θεάτρου
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Τζορτζ Θόρογκουντ

Ο  Τζορτζ Λορενς  Θορογκουντ (γεννημένος στις 24 Φεβρουαρίου 1950) είναι Αμερικανός μουσικός, τραγουδιστής και τραγουδοποιός από το Wilmington, Delaware .  Έκανε επιτυχία με το τραγούδι   " Bad to the Bone " και " I Drink Alone ".  Έχει επίσης βοηθήσει να γνωρίσουν τα παλαιότερα τραγούδια  όπως το " Move it on Over ", το " Who You Love? " Και το "House Rent Blues / One Bourbon, One Scotch, One Beer ".  

Με την μπάντα του,  Destroyers, ο Θορογκουντ κυκλοφόρησε πάνω από 20 άλμπουμ, εκ των οποίων δύο έχουν γίνει πλατινένιοι  και έξι έχουν γίνει χρυσοί. Έχει πουλήσει 15 εκατομμύριους δίσκους παγκοσμίως. Ο   Θορογκουντ και το συγκρότημα συνεχίζουν να περιοδεύουν εκτενώς με μια περιοδεία της Αυστραλίας / Νέας Ζηλανδίας που έχει προγραμματιστεί για τον Ιανουάριο του 2020 και το 2014 η μπάντα γιόρτασε την 40ή επέτειο της παρουσίας της.

Μουσική σταδιοδρομία 
Ο Τζορτζ Θορογκουντ ξεκίνησε την καριέρα του στις αρχές της δεκαετίας του 1970 ως σόλο ερμηνευτής με το στυλ των Robert Johnson και Elmore James  αφού εμπνεύστηκε από μια συναυλία του John P. Hammond .  Ωστόσο, σύντομα σχημάτισε μια μπάντα, τους Delaware Destroyers, με τον φίλο και τον ντράμερ από το σχολείου Jeff Simon.  Με πρόσθετα μέλη , οι Delaware Destroyers ανέπτυξαν τον ήχο του, ένα μείγμα από μπλουζ του Σικάγου και rock and roll .  Οι πρώτες εμφανίσεις του συγκροτήματος ήταν στο Rathskeller στο Πανεπιστήμιο του Delaware και στην Ταβέρνα Deer Park.     Τελικά, το όνομα του συγκροτήματος συρρικνώθηκε στα Destroyers. Κατά τη διάρκεια αυτής της περιόδου, o  Θορογκουντ  δούλεψε ως roadie για Hound Dog Taylor .  

Το demo του Θορογκουντ , Better Than the Rest, ηχογραφήθηκε  το 1974 και κυκλοφόρησε το 1979. Το σημαντικό ντεμπούτο του του έγινε το 1976 με το άλμπουμ George Thorogood and the Destroyers, το οποίο κυκλοφόρησε το 1977. Το 1978, ο Thorogood κυκλοφόρησε το επόμενο άλμπουμ του με τους Destroyers με τίτλο Move It on Over, το οποίο περιελάμβανε μια νέα έκδοση του Hank Williams " Move it on Over ". Ακολούθησε αυτές τις ηχογραφήσεις το 1979 με το "Please Set a Date" και την αναθεώρηση του τραγουδιού Bo Diddley " Who You Love " που κυκλοφόρησε το 1979. Η πρώιμη επιτυχία του συγκροτήματος συνέβαλε στην άνοδο της εφημερίδας Rounder Records .

Παραπομπές 

Αμερικανοί μουσικοί
Αμερικανοί τραγουδιστές
Αμερικανοί τραγουδοποιοί
Τίμο Βέρνερ

Ο Τίμο Βέρνερ (γεν. 6 Μαρτίου 1996) είναι Γερμανός ποδοσφαιριστής, ο οποίος αγωνίζεται ως επιθετικός στην Τσέλσι ΦΚ και την εθνική ομάδα της Γερμανίας.

Με το που πραγματοποίησε το επαγγελματικό του ντεμπούτο το 2013, ο Βέρνερ έγινε ο νεαρότερος παίκτης που αγωνίστηκε επαγγελματικά με την Στουτγκάρδη και έγινε και ο νεότερος σκόρερ της. Πραγματοποίησε πάνω από 100 εμφανίσεις με τη Στουτγκάρδη πριν αποκτηθεί από τη Λειψία το 2016 για δέκα εκατομμύρια ευρώ, το οποίο αποτελούσε ρεκόρ συλλόγου. Με τις δύο ομάδες, ο Βέρνερ έγινε ο νεαρότερος παίκτης ο οποίος έφτασε τις 50, 100, 150 και 200 εμφανίσεις στη Μπουντεσλίγκα, αν και τα δύο πρώτα ρεκόρ τα έχει σπάσει ο Κάι Χάβερτς, και είναι ο νεότερος παίκτης που σκόραρε δύο φορές σε αγώνα του γερμανικού πρωταθλήματος. Στον αγώνα κόντρα στη Μάιντς στις 24/5/2020, ο Βέρνερ έγινε πρώτος σκόρερ στην ιστορία της Λειψίας και παράλληλα έγινε ο πρώτος παίκτης ο οποίος σημείωσε δύο χατ-τρικ εναντίον της ίδιας ομάδας σε μία σαιζόν από το 1989.  Ολοκλήρωσε τη σαιζόν με 28 γκολ πρωταθλήματος. Τον Ιούνιο του 2020 αποκτήθηκε από την Τσέλσι, με την μεταγραφή να έχει ισχύ από το Ιούλιο.

Ο Βέρνερ ήταν παραγωγικός σκόρερ με τις νεανικές ομάδες, όπου σκόραρε 34 φορές σε 48 εμφανίσεις. Πραγματοποίησε το ντεμπούτο του με την εθνική ομάδα το 2017 και την ίδια χρονιά βοήθησε τη Γερμανία να κατακτήσει το κύπελλο συνομοσπονδιών το 2017, όπου με τρια γκολ κατέκτησε το χρυσό παπούτσι του τουρνουά.

Παραπομπές

Γερμανοί ποδοσφαιριστές
Ποδοσφαιριστές Εθνικής Γερμανίας
Ποδοσφαιριστές ΦφΜ Στουτγκάρδη
Ποδοσφαιριστές ΡΜ Λειψίας
Ποδοσφαιριστές Μπούντεσλιγκα
Ποδοσφαιριστές Κυπέλλου Συνομοσπονδιών FIFA 2017
Επιθετικοί ποδοσφαιριστές
Ποδοσφαιριστές Παγκοσμίου Κυπέλλου 2018
Γερμανοί ποδοσφαιριστές στο εξωτερικό
Παίκτες νικητές Κυπέλλου Συνομοσπονδιών FIFA
Ποδοσφαιριστές Τσέλσι ΦΚ
Ποδοσφαιριστές Ευρωπαϊκού Πρωταθλήματος 2020
Τομάσο Ντίνγκλι

Ο Τομάσο Ντίνγκλι ήταν γνωστός αρχιτέκτονας και κύριος τεχνίτης που γεννήθηκε στην πόλη Αττάρντ της Μάλτας στις 22 Δεκεμβρίου του 1951, Μια από τις πιο σημαντικές του κατασκευές είναι η ενοριακή εκκλησία στη γενέτειρα πόλη του,Αττάρντ χτισμένη το 1613 και πιθανώς μια από τις καλύτερες αναγεννησιακές εκκλησίες της χώρας.  Σημαντική ήταν και η συμβολή του στην ''παλιά'' εκκλησία της Μπιρκιρκάρα, η οποία χτίστηκε από τον Βιτόριο Κασάρ.

Βιογραφία 
Ο Τόμας γεννήθηκε λίγο μετά το τέλος της Μεγάλης Πολιορκίας του 1565 όταν το νησί υπέφερε από έντονη ανάγκη οχύρωσης.Ο πατέρας του ήταν γλύπτης και λεγόταν Γκάμπγκου και η μητέρα του Κατερίνα Ντίνγκλι. Ο θείος του ήταν επίσης γνωστός αρχιτέκτονας, με το όνομα Αντρεά Ντίνγκλι.  Οι οικογενειακές του ρίζες φαίνεται ότι τον επηρέασαν σε μεγάλο βαθμό να ακολουθήσει αυτό το επάγγελμα. Μετά τα χρόνια της διαμόρφωσης του,βοήθησε τον Τζιοβάνι Ατάρντ στην κατασκευή των υδραγωγείων Wignacourt(1610-14) και το σχεδιασμό του Porta Reale ως νέα πύλη εισόδου στη Βαλέτα, ο Ντίνγκλι έλαβε αρκετές προμήθειες για να σχεδιάσει μια σειρά ενοριακών εκκλησιών. Ο Μαλτέζος αρχιτέκτονας πέθανε στις 28 Ιανουαρίου του 1666 στην ηλικία των 74 χρονών και θάφτηκε στην εκκλησία της Αττάρντ που ο ίδιος σχεδίασε.

Εκκλησίες που αποδίδονται στον Ντίνγκλι 

 Η ''παλιά'' εκκλησία(πρόσοψη και θόλο) της Μπιρκιρκάρα που χτίστηκε από τον Βιτόριο Κασάρ.

 Το 1614 - η παλιά εκκλησία της  Μόστα,γνωστή ως Ναός Κοίμησης της Θεοτόκου

 Το 1616 - η εκκλησία του Ναξάρ

 Το 1632 - η εκκλησία του  Ζέμπουγκ.

 Το 1638 - η εκκλησία του  Γκαργκούρ

 Το 1641 - η εκκλησία του Ζαμπάρ

 Το 1656 - η εκκλησία του  Γκούντζα

Μόνο η εκκλησία της Αττάρντ υπάρχει όπως ακριβώς τη σχεδίασε ο Τόμας. Οι υπόλοιπες έχουν κατεδαφιστεί- όπως η παλιά εκκλησία του Μόστα- ή έχουν αλλοιωθεί κατά κάποιον τρόπο. Οι εκκλησίες του Τομάσο Ντίνγκλι είναι ιδιαίτερα όμορφες για την ομορφια του σκαλίσματος της πέτρας τους.

Παραπομπές 

Μαλτέζοι
Ευρωπαίοι αρχιτέκτονες
Άννα Καρολίνα Οζέλσκα

H Άννα Καρολίνα Οζέλσκα (γερμ. Anna Karolina Orzelska, 23 Νοεμβρίου 1707 - 27 Σεπτεμβρίου 1769) από τον Οίκο των Βέττιν ήταν νόθη κόρη του Βασιλιά της Πολωνίας & Εκλέκτορα της Σαξονίας και με τον γάμο της έγινε Δούκισσα του Σλέσβιχ-Χόλσταϊν-Σόντερμπουργκ-Μπεκ.

Βιογραφία
Ήταν νόθη κόρη του Αυγούστου Β΄ της Πολωνίας-Λιθουανίας (και, ως Φρειδερίκου Αυγούστου Α΄, Εκλέκτορα της Σαξονίας) και της ερωμένης του Ενριέτ Ρενάρ-Ντυβάλ, κόρης του Αντρέ Ρενάρ, εμπόρου.

Οικογένεια
Παντρεύτηκε το 1730 τον Κάρολο Λουδοβίκο του Σλέσβιχ-Χόλσταϊν-Σόντερμπουργκ-Μπεκ και είχε τέκνο:
 Κάρολος Φρειδερίκος 1732-1772.

Πηγές
 "Countess Anna Orzelska". Archived from the original on 17 February 2012. Retrieved 2 July 2018.
 Maria Czaplińska (1979). Orzelska Anna Katarzyna (ok. 1702 lub 1707-1769) (in Polish). Polish Biographical Dictionary, Volume XXIV (24). pp. 300–301.

Παραπομπές 

Οίκος των Βέττιν